**2 тур 2016-2017г.**

**5 - 8 кластар өсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?

Текст.

1. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан. Ул**1930 йыл ойошторолған. Уның майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай. Бында* *эшләүселәрҙең күҙәтеүе аҫтында бөтә йәнлектәр һәм ҡоштар йәшәй. Ғалимдар унда йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

*Беҙҙең райондан Өфөгә поезд, самолет һәм пароход менән барып була. Уның урамдары киң, оҙон һәм матур. Күп ерҙәрҙән автобус менән киләләр. Өфө – Башҡортостандың баш ҡалаһы. Өфөлә төрлө заводтар һәм фабрикалар күп. Өфөнө ике яҡлап уратып Ағиҙел йылғаһы аға.*

*Өфө – Башҡортостандың баш ҡалаһы.*

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

*Публицистик стиль.*

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Йәштәш, ҡолау, яратыу, ваҡыт, матур, сабый.*

*Йәштәш, тиңдәш, тиҫтер, ҡорҙаш, замандаш.*

*Ҡолау, йығылыу, аунау.*

*Яратыу, һөйөү.*

*Ваҡыт, заман, мәл,саҡ.*

*Матур, сибәр, йәмле, һылыу.*

*Сабый, бала.*

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара-силәгенә күрә ҡапҡасы.*

*Душа нараспашку-эсендәге тышында.*

*Глаза на мокром месте- ҡайғы-хәсрәт утында яныу.*

*Сыграть в ящик- вафат булыу.*

*Кот наплакал- бесәй ялағандай ғына.*

*Бить баклуши- бушты бушҡа бушатыу.*

*Пристал как банный лист- дегәнәк кеүек йәбешкән.*

*Водить за нос- алдашыу, кәкре ҡайынға терәү.*

*Выеденного яйца не стоит- иҫәр ҡоторһа ҡойоға ҡармаҡ һала.*

*На душе кошки скребут-күңелдән ҡара бесәй үтте.*

1. Бирелгән фразеологик берәмектәрҙең мәғәнәләрен аңлатығыҙ:

*Алты барып йәйәү ҡайтҡан- берәй өмөт менән барып, буш ҡайтҡан, борсаҡ сәсә- маҡтана, тирмәне шәп тарта-күп ашай, теш ҡайрау-асыуланыу, ҡойороҡ болғау-ике йөҙләнеү, мамай заманында-бик боронғо заманда, дөйә ҡойроғо ергә еткәс- ҡыҙыл ҡар яуғас.*

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Боронғо,арыҫлан, етмеш, мөхәббәт, ҡурҡаҡ, алмашсы.*

*Бо-рон-ғо, бо-асыҡ ижек, рон-ябыҡ ижек, ғо- асыҡ ижек.*

*А-рыҫ-лан, а-асыҡ ижек, рыҫ-ябыҡ ижек, лан- ябыҡ ижек.*

*Ет-меш, ет-ябыҡ ижек, меш- ябыҡ ижек.*

*Мө-хәб-бәт, мө- асыҡ ижек, хәб- ябыҡ ижек, бәт-ябыҡ ижек.*

*Ҡур-ҡаҡ, ҡур-ябыҡ ижек, ҡаҡ-ябыҡ ижек.*

*Ал-маш-сы, ал-ябыҡ ижек, маш- ябыҡ ижек, сы-асыҡ ижек.*

1. ***Ҡара диңгеҙ*** *һүҙенең яһалышын аңлатып яҙырға?*

*Был һүҙ ике һүҙҙән торған, географик атама төшөнсәһен биргән айырым яҙылған исем.*

1. ***Юлдаш, ҡурайсы һүҙҙәренең ялғау төрөн билдәләгеҙ?***

*-даш- яһаусы ялғау, -сы- яһаусы ялғау.*

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ?

*Был исемдәрҙәге күплек ялғауы оло шәхестәр менән бергә йөрөгән кешеләрҙең төркөмөн белдереп килә.*

1. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр?

*Илдәр*- билдәһеҙ төшөм килеш, һыуҙар-билдәһеҙ төшөм килеш, күлдәр- билдәһеҙ төшөм килеш.

1. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән?

*Тәүәккәл, булдыҡһыҙ-*сифат.

1. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?***

*Бер килеш ялғауында ла һаҡланмай.*

1. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…*

*Уға- зат алмашы, 3-сө зат, һәр- билдәләү алмашы, ошо- күрһәтеү алмашы.*

1. Ҡылымдарҙың яһалышын билдәләгеҙ: *ауыҙ ит- ҡушма ҡылым, ауыҙ- исем+ ит-ярҙамсы ҡылым, күңел ас-күңел-исем+ас-ярҙамсы ҡылым, ҡаршы ал- ҡаршы-исем+ал-ярҙамсы ҡылым, хәл йый- исем+йый-ярҙамсы ҡылым.*
2. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.

Бойороҡ һөйләм.

1. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

*Башҡортостаным минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан Бүздәгем минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең әсәйем. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған илкәйемдең ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты! Һағыштарымдан йөрәккәйемә ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған яҡтарым?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

Башҡортостаным- 1-се зат, төп килеш, эйә, өҫтөндә-3-сө зат, урын-ваҡыт килеш, хәл,өҫтөндәге- 3-сө зат, урын-ваҡыт килеш, хәл, Бүздәгем- 1-се зат, төп килеш, эйә,һауаһының- 3-сө зат, эйәлек килеш, тултырыусы, сихәтен- 3-сө зат, төшөм килеш, тултырыусы,рәхәтен-3-сө зат, төшөм килеш, тултырыусы,телдәре- 3-сө зат, төп килеш, күплектә, эйә,әсәйем- 1-се зат, төп килеш, эйә,илкәйемдең- 1-се зат, эйәлек килеш, тултырыусы, ҡәҙерҙәрен- 3-сө зат, төшөм килеш, тултырыусы, һағыштарымдан- 1-се зат, сығанаҡ килеш, күплектә, тултырыусы, йөрәккәйемә- 1-се зат, төбәү килеш, тултырыусы, яҙын- 3-сө зат, төшөм килеш, тултырыусы, көҙөн- 3-сө зат, төшөм килеш, тултырыусы, ҡышын- 3-сө зат, төшөм килеш, тултырыусы,йәйҙәрен- 3-сө зат, күплектә, төшөм килеш, тултырыусы, яҡтарым- 1-се зат, күплектә, төп килеш, эйә, бөркөтө- 3-сө зат, билдәһеҙ төшөм килеш, тултырыусы.

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы )*

*Омоформа.*

1. Антоним, синоним, омоним һүҙлектәре ниндәй төркөмгә ҡарай?

Лексик һүҙлек.